Rebus-hallo no 11 – Bondels Gedagtes
Date: Jun 26, 2019Author: Bondelsgedagtes 41 Comments
Hierdie is deel van 'n opdrag wat deur 'n spesifieke groep bloggers in stand gehou word. Dit mag dalk glad nie sin maak vir my gewone lesers nie….
Hallo julle! Sjoe, ek het na julle verlang. Het so verdwaal gevoel vir 'n rukkie…
Hoe salig is dit nie om weer hier te wees. Ag, my ou huisie is sooooooooo rustig en veilig. Dit is net wonderlik hoe alles hier werk. Hier kan ek net doen (en eet) ((en drink))wat ek voor lus kry sonder die normale gebreke en beperkinge of komplikasies van die alledaagse lewe. My skilder prentjies is mooier, my stem nooit vals nie en al maak ek hoe droog, niemand bly lank kwaad nie. Tot my lyf kry dinge reg wat ek nie eers in my jeug sou kon doen nie, en boonop kan ek in allerhande vreemde gedoentes ry of vlieg….
Wonderbaarlik bly my kos kaste ook altyd vol met elke Towerin se gunsteling eet en drinkgoed. Veral tuis gebakte Jêm tertjies. Selfs Banting Toortsie kom soek ietsie wat sy nie self moes maak nie. Dat ons nie hoef skottelgoed te was hier nie is die wonder van wondere, so ek kan bak en brou na hartelus en alles word vanself skoon. ek is juis so lief om te mors!! Al Rebusfontein se nuwe intrekkers moet my asb laat weet wat julle gunsteling eet en drink goed is sodat ek daarvan kan oorstuur. Al die heerlike rus- en – kuier plekkies in my huisie maak dat hier gereeld kuiergaste is wat kom lê of sit en lees of kuier en selfs kyk wat ek verf. Party kom kuier eintlik by Pasella, my pratende papegaai, en leer haar ander goed….
Wat ek die meeste van Rebusfontein hou is dat hier altyd iets is om oor te lag. En juis daarom, klim die ondeunde deel van Bondels meer en meer uit. Ek sien ook elke moontlike humoristiese moontlikheid raak wat sorg vir baie pret. Dis dan ook hoekom almal wat so elke dan en wan bietjie blouhond stuipe kry, net hier hulle skoene kom uitskop en hulleself kom recharge.In huisie nommer 11. Maar ek dink elke unieke huisie hier, is so recharge plekkie. Ek is natuurlik ook bekend vir die een met healing hugs en boonop is daar net aan die binnekant van my buite deur, 'n onsigbare -vrag-afligter, wat kortemette maak met als wat te swaar is vir iemand.
My bure is die baie stil en stigtelike Seegogga en Trommeltjies.(tot nou toe, weet nie hoe lank dit so sal bly nie…) Maar ek sien hulle met tye nuuskierig deur die gordyne loer as hulle die gelag hoor opklim uit nommer 11, veral as die frangelico loop….
Previous Previous post: Amper maar nog nie stamper
Next Next post: Random talks with my Dad (2)
41 thoughts on "Rebus-hallo no 11"
Ons Rebusfontein se hart klop in jou.
Die vragafligter is sommer jyself, nè? Jy wat skuil onder Harry Potter se verdwyntjalie.
Neeeeeee, issie ekke nie Hestertjie…
Altyd so lekker by jou, liefste Bondels, wat ons laste help verlig en sommer ons drome ook uitlê, en laat ek dit nou maar sê, daardie jamtertjies van jou is so verleidelik, ek kan myself net nie help nie! 😁
Yahoooooooooo, ek is amptelik uit die moeilikheid by Toortsie wat altyd so gesond eet. Ek gaan niks meer benoud wees oor al my ongesonde kosgoed wat ek aangee nie….ojaa ek wou nog na daai anner droom van jou kyk… stuur gou vir my toe
Nooit as te nimmer kom enige mens by my in die moeilikheid oor kos nie. Ek stuur hom.
Ai Bondeltjies…daai hugs is natuurlik die beste!
Jaaaaaaa, sê ek ook ( met 'n jam tertjie innie kies)
Sal daai tertjies moet kom proe..klink na 'n stress ontlaaier daai!
Jip, ek ken jou.😉
Ek wonder steeds wat jy sou geskryf het…
Jy wil nie regtig weet nie! Defnitief iets soos…en onder draai die duiwel rond..😎.
Hahahaaaaa jawat Una, soos jy sê, jy Ken my
Una, new al die wonderlike goed wat ons so moeiteloos kan regkry in Rebusfontein, kan ek mos maar hier soet wees en engel agtig….iewers moet ek punte score…
Jou punte tussen ons klomp kan nie hoër nie, Bondels.xxx
Soos ek sê by Rebusfontein is alles moontlik, tot 'n deurmekaar Bondels kan iemand bly maak…😁
Is daar diamante in die tertjies? O nee, nou onthou ek dis in Frannie se brode en dit kan net vrygestel word tydens 'n frangelicopoedingontploffing.
Nitemin, jou drukkies en tertjies het my blouhond amper laat wyk. Nog so 'n rukkie, dan verdwyn hy soos jou jêmtertjies in my mond!
Oh yeah…. dis goeie nuus
Gee gou-gou hierso 'n ou drukkie, toe? Aaaah, dankie, Bondeltjies.
Groot plesier tannie….jem tertjie?
Jammer ek gesels so baie met Pasella… maar ek kuier heerlik by jou…. veral omdat my eie yskas so leeg is. Dankie vir die drukkies, en tertjies. My drome is te deurmekaar om ooit sin te maak. Altyd miljuisende mense….altyd aan die verdwaal….en toe kap ek nog drie maal in een nag in verskillende drome om.
Kameeltjie Jong drome is baie significant. Daai 3 x omkap in een aand is 'n waarskuwing dat jy te besig is en gaan inkonk as jy so aanhou. Ek is bekommerd oor jou….
Bondels jare gelede het die Here duidelik in 'n droom vir my gewys ek gaan ongelooflik moeg wees. Hy het my ook die rede vir my moegheid gewys. Dit is nie harde werk of te veel werk wat die oorsaak is nie. Dis 45 jaar se emosionele drama (die laaaaaang sandpad) wat ek gestap het wat my leeggetap het.
Kameeltjie ek verstaan dit baie goed, ek veg self daardeur. Asb kyk na jouself, lief jou jong jy moenie omkap nie
So baie dankie, ek waardeer dit baie!
Sooooo, Christa, wat kan ek in my kaste reghou vir jou
Ek is nie vol fiemies nie, maar my lyf is. Het skielik besluit sy kry gastro as ek melkprodukte, eiers, gis en cashew neute inkry! Nou moet ek koek, brood, baie poedings en selfs sonneblomme vermy. Maklikste is vrug wat in seisoen is, kan ingelê ook wees. Ek sien uit om te kom aansit.
Tussen my en Toortsie sal jy die regte eet en drink goed hê… maak tog net gou ons will kuier
Dankie julle twee. Dalk moet ek begin bant?
Toorts sal bly wees. Maar jy moet onthou, OP Rebusfontein kan mens Al's eet en drink sonder nagevolge. Jy gaan nog uitvind in daai dorp kan jy alles doen wat jy nog nooit voorheen kon nie…
Ek het vergeet …
Koek, Kazakhstanstyl. Hemel, dit lyk hemels. My man sê lekkerste wat hu al geëet het.
Gee link dat ek kan gaan kyk wat vir n koek dit is….sal moet bak
Daar is baie soorte, hulle maak in dun lagies fyn koek met room en vreeslik baie mooi versierings bo. Ek gaan soek …